" هر څومره چې د نشه يي موادو د زیانونو او معتاد سره د چلند د څرنګوالي په اړه د ټولنې معلومات ډېر شي، په هماغه اندازه د معتاد درملنه ژر کېږي۔ "

د نړیوال روغتيايي سازمان د څېړنو پر بنسټ، اعتیاد یوه دماغي ناروغي ده، چې د انسان د وجود د نورو غړو په پرتله د انسان ذهن ته ډېر زیان رسوي، له همدې امله د معتاد درملنه تر یوه کال ډېر وخت ته اړتیا لري او د درملنې هغه پړاو چې له روغتيايي مرکز څخه تر رخصت کېدو وروسته پيل کېږي، تر ډېره حده د کورنۍ په همکارۍ او مرستې پورې تړلې ده